wickkiey/tamil-wikipedia-chunked huggingface dataset:
# சோனியா (நடிகை)

## திரைப்பட வரலாறு

### மலையாளம்

- நசிரிண்டே ரோஸி
- ஸீப்ரா வராகல்
- க்ரேயன்ஸ் (2016) .... சோனி
- எல்லம் சேட்டண்டே இஷ்டம் போலே (2015) .... கங்கா தேவி
- டீன்ஸ் (2013) ....
- ஹவுஸ்ஃபுல் (2013)
- முல்லசேரி மாதவன் குட்டி நேமம் பி. ஓ (2012) .... அனுபமா
- சர்க்கார் காலனி (2011) .... த்ரசியாமா
- சாண்ட்விச் (2011) .... ஆண்டிபட்டி நாயக்கரின் மனைவி
- வெலரிப்ரவிந்தே சன்கதி (2011)
- ராம ராவணன் (2010) .... பாமா
- புதுமுகன்கள் (2010) .... தங்கமணி
- அலெக்ஸாண்டர் தி கிரேட் (2010) ....
- என்ஜான் சஞ்சாரி (2010)
- நிழல் (2010)
- தெருகூத்து (2009) ....
- சவுண்ட் ஆஃப் பூட் (2008) ....
- ஸ்வர்ணம் (2008) ....
- ரௌத்ரம் (2008) .... நிர்மலா
- அசண்டே கொச்சூமொல்கு (2003)
- காட்டுச்செம்பகம் (2002) .... பாரு
- பேம்பு பாய்ஸ் (2002)
- அபரன்மர் நகரத்தில் (2001) .... அஞ்சு & மஞ்சு (இரட்டை பாத்திரம்)
- மிஸ்டர் பட்லர் (2000) .... கோபால கிருஷ்ணனின் முதல் மனைவி
- மேட்டுப்பட்டி மச்சான் (1998) .... செந்தமரா
- குரு (1997) ....
- மை டியர் குட்டிச்சாத்தான் 2 (1997) .... லட்சுமி
- அக்ஷரம் (1995) .... பிந்து பாலகிருஷ்ணன்
- தி கிங் (1995) .... அலெக்ஸ் சகோதரி
- குஸ்ரூட்டிகாட்டு (1995) .... மோனிகா
- கிங் சாலமன் (1995) .... சீதாமா
- மின்னமினுகினும் மின்னுகெட்டு (1995) .... சதி
- அவன் அனந்தபத்மநாதன் (1994)
- தென்மாவின் கோம்பாத் (1994) .... குயிலு
- சாய்ன்யம் (1994) .... பத்துமா
- கஜல் (1993)
- உப்புகண்டம் பிரதர்ஸ் (1993) .... அன்னி
- வெங்கலம் (1993) .... சுலோச்சனா
- ஆடம்ஹம் என்னா இடிஹாம் (1993)
- மித்யா (1990) .... அம்மிணி
- மனுவின் மாமா (1988) .... ரேணு
- இத்ரேயம் காலம் (1987) .... இளைய சாவித்ரி
- தானியவர்தனம் (1987) .... அனிதா எம். பாலகோபாலன் (மேனிக்கிட்டி)
- நம்பிராதி பூவு (1987) .... ஜிஜி
- வர்தா (1986) .... யங் ராதா
- ஸ்வாண்டமாதை பந்தாமேவிடு (1984)
- மை டியர் குட்டிச்சாத்தான் (1984) .... லக்ஷ்மி
- ஐவிட் இன்கனே (1984)
- ராதாயுடே காமுகன் (1984)
- அசுரன் (1983)
- அரோடம் (1983)
- யூதம் (1983)
- வேது (1983)
- இன்யென்கிலம் (1983)
- என்ட்டினோ பொகுணா பூக்கள் (1982)
- ரக்தம் (1981) .... மினிமோல்
- எஸ்தப்பா (1980)
- தீக்கடல் (1980)
- மூர்க்கன் (1980)
- இவள் ஒரு நாடோடி (1979)
- மனோரதம் (1978)
# சோனியா (நடிகை)

## திரைப்பட வரலாறு

### தமிழ்

- வீரா (2018) .... ராஜேந்திரனின் மனைவி
- தீரன் அதிகராம் ஒன்று (2017) .... சத்யாவின் மனைவி
- ஜெமினி கணேசனும் சுருளி ராஜனும் (2017) .... ஜெமினி அம்மா
- மணல் கயிறு 2 (2016) .... டிவி தொகுப்பாளர்
- கொடி (2016)
- வேலைனு வந்தா வெள்ளைக்காரன் (2016) .... செங்கமலம்
- மாசு எங்கிற மாசிலாமணி (2015) .... டாக்டர் ஞானபிரகாசம் மனைவி
- ஈட்டி (2015) .... புகழின் தாயார்
- சகலகலா வல்லவன் (2015) .... தங்கம்
- சோன் பாப்டி (2015)
- உத்தமபுத்திரன் (2010) .... லலிதா (லல்லு)
- சுட்டி சாத்தான் (2010) .... லட்சுமி
- தலை நகரம் (2006)
- பார்த்திபன் கனவு (2003)
- நம்ம வீட்டு கல்யாணம் (2002)
- ஸ்ரீ (2002) .... வேலாயுதம் மனைவி
- இளைஞர் அணி (1994) .... ஜனனி
- தங்கமான தங்கச்சி (1991) .... கீதா
- அழகன் (1991) கண்மணியின் சகோதரி
- புலன் விசாரணை (1990) .... நிம்மி
- மாப்பிள்ளை (1989)
- மீனாட்சி திருவிளையாடல் (1989) .... கோகிலா
- ராஜா மரியாதை (1987)
- மரகத வீணை (1986)
- மௌன ராகம் (1986) .... திவ்யாவின் சகோதரி
- அன்புள்ள ரஜினிகாந்த் (1984)
# சோனியா (நடிகை)

## திரைப்பட வரலாறு

### கன்னடம்

- நம்ம பூமி (1989)
# சோனியா (நடிகை)

## பின்னணிப் பாடகர்

- ஒரு மடப்ரவெண்டே கதா (1983). . . முத்தே வா வா
# திலீப் மித்ரா

**திலீப் மித்ரா** (*Dilip Mitra*) என்பவர் ஓர் இந்திய முன்னாள் நீச்சல் வீரர் ஆவார். இவர் 1926 ஆம் ஆண்டு பிறந்த இவர் 2010 ஆம் ஆண்டு நவம்பர் மாதத்தில் காலமானார். ஐக்கிய இராச்சியத்தின் இலண்டன் நகரில் 1948 ஆம் ஆண்டு நடைபெற்ற கோடைக்கால ஒலிம்பிக் போட்டியின் 100 மீட்டர் கட்டற்ற முன்னோக்கு நீச்சல் போட்டியில் இந்தியாவின் சார்பாக இவர் கலந்து கொண்டார்.
# பருப்பு

**பருப்பு** என்பது இந்தியாவில் பயன்படுத்தப்படும் உலர்ந்த பட்டாணி, பீன்ஸ் மற்றும் பருப்பு வகைகளைக் குறிக்கிறது. இந்த பருப்புகளிலிருந்து தயாரிக்கப்பட்ட பல்வேறு நீர்ம உணவுகளும் *தால்* என அழைக்கப்படுகிறது. இந்த பருப்புகள் தெற்காசிய நாடுகளில் மிக முக்கியமான உணவுப்பொருட்களில் ஒன்றாக உள்ளன, மற்றும் இந்திய துணைக் கண்டத்தின் முக்கிய உணவு வகைகளில் ஒன்றாகும்.
# பருப்பு

## பயன்பாட்டு

பொதுவாக வெங்காயம், தக்காளி, மசாலா பொருட்கள் சேர்த்து தயாரிக்கப்படுகிறது. வெளிப்புற தோல் நீக்கப்படாமலும், நீக்கியும், பாதியாக உடைக்கப்பட்டும் பயன்படுத்தப்படுகிறது. 1. தோல் நீக்கப்படாதவை - எ.கா. கருப்பு உளுந்து, பாசிப்பயறு 2. தோல் நீக்கப்பட்டவை - எ.கா முழு வெள்ளை உளுந்து, பாசிப்பருப்பு 3. பாதி உடைத்தவை - எ.கா. வெள்ளை உளுந்து உடைத்தது  
*ரொட்டி* அல்லது சப்பாத்தி அல்லது அரிசி போன்ற உணவுகளுடன் உண்ணப்படுகிறது. இவ்வகை பயன்பாடு வங்காளத்தில் இது தா*ல்பகத்* என்று அறியப்படுகிறது. சில பருப்பு வகைகள் உப்புடன் வறுக்கப்பட்டு சிற்றுண்டியாக உண்ணப்படுகின்றன. பல்வேறு மசாலாப் பொருட்களுடன் சேர்த்து மசாலா சுண்டல் போன்றும் உண்ணப்படுகிறது.
# பருப்பு

## சொற்பிறப்பு

*தால்* என்ற வார்த்தை சமஸ்கிருத சொல். "பிளவு" எனப் பொருள்படும்.
# பருப்பு

## பயன்படுத்தும் முறை

இந்தியத் துணைக்கண்டத்தில் அரிசி, ரொட்டி , சப்பாத்தி மற்றும் *நானுடன்* சாப்பிடுகிறார்கள். இது சமைக்கப்பட்டு, வழங்கப்படும் முறை, ஒவ்வோரு பகுதிக்கும் மாறுபடும். தென் இந்தியாவில், சாம்பார் என்று அழைக்கப்படும் உணவை தயாரிப்பதற்கு முதன்மையாகப் பயன்படுத்தப்படுகிறது. இது *பப்பு* செய்ய பயன்படுத்தப்படுகிறது.
# பருப்பு

## ஊட்டச்சத்து

100 கிராம் அளவுகளில், சமைத்த (வேகவைத்த) பருப்பு (*தால்*) 9% புரதம், 70% நீர், 20% கார்போஹைட்ரேட்டுகள் (8% ஃபைபர் உள்ளடக்கியது) மற்றும் 1% கொழுப்பு ஆகியவை உள்ளன. சமைத்த பருப்பில் (100 கிராமுக்கும்) பி வைட்டமின் , போலேட் (45%) மற்றும் மாங்கனீசு (25%) மிதமான அளவு தயாமின் (11 % ) மற்றும் இரும்பு (19%) மற்றும் பாஸ்பரஸ் (18%) போன்ற பல உணவுத் தாதுக்கள் உள்ளன .
# நரேஷ் ஐயர்

**நரேஷ் ஐயர்** (*Naresh Iyer*) சனவரி 3, 1981 ) இந்தியத் திரைப்படப் பாடகர் ஆவார். நரேஷ் ஐயர் பல இந்திய மொழிகளில் திரைப்பட பாடல்களைப் பாடியுள்ளார். 2006iஇல் ஏ.ஆர்.ரஹ்மான் இசையமைத்த *ரங் தே பசந்தி* என்ற திரைப்படத்தில் இருந்து "ரூபாரூ" என்ற படத்தில் பாடிய பாடல் பல வாரங்களுக்கு இசை வரிசையில் முதலிடம் பிடித்து ,இவருக்கு சிறந்த ஆண் பின்னணி பாடகருக்கான தேசிய திரைப்பட விருதை பெற்றுத் தந்தது. ஆர்.டி. பர்மன் இசை திறமை பிரிவிலும் பிலிம்பேர் விருது பெற்றார். அறிமுக ஆண்டுகளில் பிலிம்பேர் விருது மற்றும் தேசிய விருதை பெற்ற ஒருசில பின்னணிப் பாடகர்களில் இவரும் ஒருவர் ஆவார்.
# நரேஷ் ஐயர்

## ஆரம்ப வாழ்க்கை

நரேஷ் ஐயர் 1981 ஆம் ஆண்டு ஜனவரி 3 ம் தேதி சங்கர் ஐயர் மற்றும் ராதா என்பவர்களுக்கு மகனாகப் பிறந்தார், மும்பை, மாதுங்காவில் வளர்ந்தார். இவருக்கு நிஷா ஐயர் என்ற தங்கை இருக்கிறார். இவர் ஒரு சுயசிந்தனை நிபுணத்துவ கலைஞர் ஆவார். இவர் வணிகம் மற்றும் பொருளாதாரத்திற்கான எஸ்.இ.ஐ.எஸ் கல்லூரியில் பயின்றார். அங்கு இவர் வர்த்தகத்தில் பட்டம் பெற்றார். பட்டப்படிப்பு முடித்த பட்டையக் கணக்காளராக இருந்தார், மேலும் கருநாடக இசை மற்றும் இந்துஸ்தானி இசையைக் கற்றுக் கொண்டார்.
# நரேஷ் ஐயர்

## தொழில்

*சூப்பர் சிங்கர்* என்ற ஒரு இசை நிகழ்ச்சியில், இசையமைப்பாளர்ஏ.ஆர்.ரகுமானால் நரேஷ் கண்டெடுக்கப்பட்டார். இவர் நிகழ்ச்சியை வெல்லவில்லை என்றாலும், பின்னர் ஏ.ஆர்.ரகுமான் இவருக்கு வாய்ப்பளித்தார். அன்பே ஆருயிரே என்ற படத்தில் இடம் பெற்ற 'மயிலிறகே' என்ற பாடல் மூலம் அறிமுகமானார். தமிழ், தெலுங்கு, இந்தி மற்றும் மலாய் மொழி இசையமைப்பளர்களிடம் இவர் பாடியுள்ளார். நரேஷ், *த்வனி* என்றழைக்கப்படும் மும்பையைச் சார்ந்த ஒரு இசைக்குழுவின் பாடகராவார். வரவிருக்கும் சிறந்த ஆண் பாடகருக்கான ஆர். டி. பர்மன் விருதையும் வென்றார். அதே ஆண்டில் இவர் "ரங் டி தே பசந்தி" படத்தில் இடம் பெற்ற "ரூபாரூ" என்ற பாடலுக்காக சிறந்த ஆண் பின்னணி பாடகருக்கான தேசிய விருது பெற்றார்.
# நரேஷ் ஐயர்

## விருதுகள்

- 2006 - *ரங் தே பசந்திலிருந்து* "ருபாரூ" பாடலுக்கான சிறந்த ஆண் பின்னணி பாடகருக்கான தேசிய திரைப்பட விருது
- 2007:புதிய இசை திறமைக்கான பிலிம்ஃபேர் ஆர்.டி பர்மன் விருது - *ரங் தே பசந்தி*
- 2007 - ஏ.ஆர்.ரகுமானுடன் ரூபாருவுக்கு IIFA விருதிற்கு பரிந்துரைக்கப்பட்டார்
- 2007 - சிறந்த ஆண் பின்னணி பாடகருக்கான பிலிம்பேர் விருது - வாரணம் ஆயிரம் என்ற படத்திலிருந்து "முன்தினம் பார்த்தேனே" பாடலுக்கான சிறந்த பின்னணிப் பாடகருக்கான பிலிம்பேர் விருது
- 2006 -புதிய இசை திறமைக்கான பிலிம்ஃபேர் ஆர்.டி பர்மன் விருது
- 2005 - *அன்பே ஆருயிரே* என்ற படத்தில் இடம் பெற்ற மயிலிறகே எனற பாடலுக்கு ஹப் விருது
- 2006 - சிறந்த ஆண் அறிமுகத்திற்கான கண்ணதாசன் விருது
- 2008 - *வாரணம் ஆயிரம் படத்திலி*ருந்து "முன்தினம் பார்த்தேனே" என்ற பாடலுக்கு சிறந்த பின்னணி பாடகிக்கு ஹப் விருது
- 2010 - சிறந்த ஆண் பின்னணி பாடகருக்கான சவுத் ஸ்கோப் விருது பசங்க படத்தில் இடம்பெற்ற "ஓரு வெட்கம் வருதே" பாடலுக்காக
- 2011 - சிறந்த ஆண் பின்னணிப் பாடகருக்கான யூனிநார் மிர்ச்சி இசை விருது ஆரஞ்சு படத்திலிலிருந்து "நேனு நூவன்ட்டே" பாடல்
# ஜெகதளா

**ஜெகதளா** (**Jegathala**) என்பது தமிழ்நாட்டின் நீலகிரி மாவட்டம், கோத்தகிரி வட்டத்தில் அமைந்த ஒரு பேரூராட்சி ஆகும்.
# ஜெகதளா

## அமைவிடம்

மேற்கு தொடர்ச்சி மலையில் 2000 மீட்டர் உயரத்தில் அமைந்த ஜெகதலா பேரூராட்சி, உதகமண்டலத்திருந்து 12 கி.மீ. தொலைவிலும், மேட்டுப்பாளையத்திலிருந்து 38 கி.மீ. தொலைவிலும், குன்னூரிலிருந்து 6 கி.மீ. தொலைவிலும் உள்ளது.  
ஜெகதலா பேரூராட்சி, மேட்டுப்பாளையம் - உதகமண்டலம் செல்லும் நெடுஞ்சாலையில் உள்ளது. இதனருகே உள்ள அரவங்காட்டில் இந்திய அரசிற்கு சொந்தமான வெடிமருந்து தொழிற்சாலை அமைந்துள்ளது. இப்பேரூராட்சியின் கிழக்கில் தும்மனட்டி ஊராட்சியும், மேற்கில் உபதலை ஊராட்சியும், வடக்கில் நடுஹட்டி ஊராட்சியும் மற்றும் தெற்கில் கேத்தி பேரூராட்சியும் அமைந்துள்ளது.
# ஜெகதளா

## பேரூராட்சியின் அமைப்பு

17.88 சகி.மீ. பரப்பும், 15 வார்டுகளும், 47 தெருக்களும் கொண்ட இப்பேரூராட்சி குன்னூர் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.
# ஜெகதளா

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4099 வீடுகளும், 14,383 மக்கள்தொகையும் கொண்டது.
# மெட்ராஸ் கறி

**மெட்ராஸ் கறி** அல்லது **மெட்ராஸ் சாஸ்** மிகவும் சூடான கறி சாஸ் (மீன் கறி சிறிது வேறுபட்டது), சிவப்பு வண்ணம் கொண்டது. மிளகாய் பொடி அதிகமாக பயன்படுத்தப்படுகிறது. சிலநேரங்களில் தயிர், அதிக காரத்தைக் குறைப்பதற்காக சேர்க்கப்படுகிறது.
# மெட்ராஸ் கறி

## தோற்றுவாய்கள்

இந்தியாவின் தெற்குப் பகுதியிலிருந்து உருவான மெட்ராஸ் கறி, 1640 ஆம் ஆண்டில் (இப்போது சென்னை ) ஆங்கிலேய வியாபாரிகள் வந்தபோது, அதன் பெயர் மெட்ராஸ் கறி என அழைக்கப்பட்டது. இருப்பினும், 'மெட்ராஸ் கறி' என்ற பெயர் இந்தியாவில் பயன்படுத்தப்படவில்லை, ஆனால் பிரிட்டன் உணவகங்களில் பயன்படுத்தப்பட்டன. பிரித்தானிய உணவகங்களில் மெட்ராஸ் கறி பரிமாரப்பட்டது , பிரித்தானிய பங்களாதேஷ் ரெஸ்டாரண்டுகளில் 1970 ஆம் ஆண்டுகளில் சில மாறுபாடுகளுடன் பரிமாரப்பட்டது.
# மெட்ராஸ் கறி

## வேறுபாடுகள்

சென்னை கறி பல விதங்களில் வேறுபடுகிறது. இந்த கறி சைவம் அல்லது அசைவம் என தயாரிக்கப்படுகிறது. உள்நாட்டில் கிடைக்கும் பொருட்களை மையமாகக் கொண்டு தயாரிக்கப்படுகிறது. மெட்ராஸ் கறியின் இறுதி வடிவம், சிவப்பு நிறம், புளிப்புச் சுவை, மிளகாய் தூள், இஞ்சி,சோம்பு ,புளி மற்றும் மசாலாக்களால் கிடக்கிறது. சிவப்பு நிறம், சிவப்பு மிளகாய் மற்றும் மஞ்சள் ஆகியவற்றின் கலவையாகும். கூடுதல் புளிப்பிற்கு எலுமிச்சை , தேசிப்பழம் அல்லது வினிகர் சேர்க்கப்படுகிறது.  
பூண்டு, வெங்காயம், கொத்தமல்லி, கரம் மசாலா, பெருங்காயம் முதலிய வாசனை திரவியங்கள் சுவையை அதிகப்படுத்தவும், வாசனைக்காகவும் பயன்படுத்தப்படுகின்றன.  
பொதுவான பொருட்களுடன் புதிய கறிவேப்பிலைகளையும் , இறுதியில் புதிய கொத்தமல்லி இலைகளும் சேர்க்கப்படுகிறது.  
உலர்ந்த மிளகாய், கொத்தமல்லி விதை, சீரகம், சோம்பு மற்றும் இலவங்கப்பட்டை உட்பட பல மசாலாப் பொருட்கள் வறுத்து சேர்க்கப்படுகிறது. இவை 180&nbsp;°C வெப்பநிலையில் 10 நிமிடங்கள் வறுக்கப்படுகிறது. இந்த வறுத்த பொருட்கள் அரைக்கப்பட்டு மஞ்சளுடன் சேர்த்து உபயோகத்திற்காக சேமித்து வைக்கப்படுகிறது. இது மெட்ராஸ் கறிக்கு அடிப்படை மசாலா கலவை ஆகும்.
# மௌசமி சட்டர்ஜீ

**மௌசமி சட்டர்ஜீ** *(Moushumi Chatterjee)* (பிறப்பு 1948) ஒரு இந்திய நடிகை ஆவார், இந்தி மற்றும் பெங்காலி திரைப்படங்களில் நடித்துள்ளார். ராஜேஷ் கன்னா , சசி கபூர் , ஜீத்தேந்திரா , சஞ்சீவ் குமார் மற்றும் வினோத் மெஹ்ரா போன்ற நடிகர்களுடன் நடித்ததன் மூலம் பரவலாக அறியப்படுகிறார். இந்தித் திரைப்படங்களில் ஆறாவது அதிக சம்பளம் பெற்ற நடிகை ஆவார். 2 சனவரி 2019இல் பாரதீய ஜனதா கட்சி<nowiki/>யில் இணைந்தார்.
# மௌசமி சட்டர்ஜீ

## தனிப்பட்ட வாழ்க்கை மற்றும் கல்வி

மௌசமி சட்டர்ஜி கொல்கத்தாவில் பிறந்தார். இவர் ஜெயந்த் முகர்ஜியை திருமணம் செய்து கொண்டார். இவரது தந்தை பிரான்தோஷ் சட்டோபாத்தியாயா இந்திய இராணுவத்தில் இருந்தார். இவரது தாத்தா நீதிபதியாக இருந்தார்.  
ஜெயந்த் முகர்ஜியை (புகழ்பெற்ற பின்னணிப் பாடகர் ஹேமந்த் குமாரின் மகன்) திருமணம் செய்துகொண்டார். இவர்களுக்கு பாயல் மற்றும் மேகா எனும் இரண்டு மகள்கள் உள்ளனர். இவரது திருமணத்திற்குப் பிறகு பாலிவுட் திரைப்படங்களில் நடிக்கத் தொடங்கினார்.
# மௌசமி சட்டர்ஜீ

## தொழில்

மௌசமி தனது 15 வது வயதில் *தருன்* மஜும்தர் இயக்கிய பெங்காலி திரைப்படமான *பாலிகா பாது* (1967) படத்தில் அறிமுகமானார். ஒரு நேர்காணலில், மௌசமி சட்டர்ஜி "பாலிகா பாதுக்குப் பிறகு, நான் பெங்காலி திரைப்படங்களில் நடிக்க பல வாய்ப்புகள் வந்தது. ஆனால் என் படிப்பை நிறைவு செய்ய விரும்பினேன். எவ்வாறாயினும், நான் பத்தாம் வகுப்பில் படித்துக்கொண்டிருக்கும்போதே திரைப்படங்கள் எனது தலைவிதியாய் இருந்தது. மரண படுக்கையில் இருந்த என் நெருங்கிய அத்தை, கடைசியாக நான் திருமணம் செய்துகொள்ள விரும்பினார். ஆகையால், அவரது விருப்பத்தை நிறைவேற்ற நான் திருமணம் செய்து கொண்டேன் " எனக் கூறினார்.
# புதிய திருப்பங்கள்

**புதிய திருப்பங்கள்** (***Pudhiya Tiruppangal***) சாரதா ராமநாதன் இயக்கத்தில் 2019 ஆம் ஆண்டு வெளிவந்த இந்தியத் தமிழ்த் திரைப்படமாகும். சுரேஷ் பாலாஜி தயாரிப்பில் வித்தியாசாகர் இசை அமைப்பில் மது அம்பட் ஒளிப்பதிவில் வெளியானது. இப்படத்தின் கதையை சாரதா ராமநாதன் எழுதினார். நந்தா (நடிகர்), ஆண்ட்ரியா ஜெரெமையா, தரணி மற்றும் பலர் இந்தத் திரைப்படத்தில் நடித்துள்ளனர்.
# புதிய திருப்பங்கள்

## நடிகர்கள்

நந்தா (நடிகர்) - ஆதித்யா, ஆண்ட்ரியா ஜெரெமையா - மல்லிகா, சுர்வீன் சாவ்லா - அனுபமா, மகேஷ் - மஹாதேவ், ஆர்.ஜெ. விக்னேஷ் - கரீம் மாலிக்/போப்/அருணாச்சலம் வாத்தியார், தரணி - 13 வயது சிறுமி.
# புதிய திருப்பங்கள்

## தயாரிப்பு

இந்தப் படம் *திருப்பங்கள்* என்று துவக்கத்தில் பெயிரிடப்பட்டாலும் *புதிய திருப்பங்கள்* என்று பெயர் மாற்றப்பட்டது. ஆண்ட்ரியா ஜெரெமையா ஒரு விலைமகள் கதாபாத்திரத்திலும், சாரதா ஒரு பத்திரிக்கையாளர் கதாப்பாத்திரத்திலும் இப்படத்தில் நடிப்பார்கள் என்று அறிக்கைகள் தெரிவித்தன. சுர்வீன் சாவ்லா மற்றும் தரணி ஆகிய இருவருக்கும் இது முதல் தமிழ்ப் படம் ஆகும். சிருங்காரம் என்ற திரைப்படத்தின் மூலமாக தேசிய விருது பெற்ற ஒளிப்பதிவாளர் மது இந்தப் படத்திற்கும் ஒளிப்பதிவு செய்ய ஒப்பந்தமானார். மேலும் வித்தியாசாகர் இசை அமைக்க ஒப்புக் கொண்டார். படத்தொகுப்பாளர் ராஜலட்சுமியை இயக்குநர் இப்படம் மூலம் அறிமுகம் செய்தார்.
# புதிய திருப்பங்கள்

## கதைச்சுருக்கம்

ஆதித்யா, மல்லிகா மற்றும் அனுபமா ஆகிய மூவரும் ஒரு சமயத்தில் சந்திக்க நேரிடுகிறது. பின்னர், 13 வயதான தரணி கடத்தப்படுகிறாள். இறுதியில், தரணி எவ்வாறு காப்பாற்றப்பட்டாள் என்பதே மீதிக் கதையாகும்.
# புதிய திருப்பங்கள்

## இசை

இப்படத்தின் பின்னணி மற்றும் பாடல் இசையை அமைத்தது வித்தியாசாகர் ஆவார். நா. முத்துக்குமார் மற்றும் பிக் நிக் ஆகியோர் பாடல்களின் வரிகளை எழுதினர். ஐந்து பாடல்கள் கொண்ட தொகுப்பு நேர்மறையான விமர்சனத்தை பெற்றது.  
பாடல்களின் பட்டியல்:  
1. வாடா வாடா
1. இரு இதயம்
1. ஒருதுளி இருதுளி
1. யார் இந்த
1. இந்தப் பக்கம்.
# அசலா சச்தேவ்

**அசலா சச்தேவ்** *(Achala Sachdev)* (3 மே 1920 - 30 ஏப்ரல் 2012) ஓர் இந்தியத் திரைப்பட நடிகை ஆவார். இவர் பாலிவுட்டில் பல திரைப்படங்களில் நடித்துள்ளார். இவர் பெசாவரில் இருந்து வந்து ஒரு குழந்தை நட்சத்திரமாக தனது திரைப்பட வாழ்வைத் தொடங்கினார். பின்னாட்களில் அம்மாமற்றும் பாட்டி காதாப்பாத்திரங்களில் பல இந்தி படங்களில் நடித்தார். 1965 ஆம் ஆண்டில் *தில்வாலே துல்ஹானியா லே ஜாயங்கே* (1995) படத்தில் கஜோலின் பாட்டியாக நடித்ததன்மூலம் பரவலாக அறியப்படுகிறார்.
# அசலா சச்தேவ்

## ஆரம்ப வாழ்க்கை

அசலா சச்தேவ் 1920 ஆம் ஆண்டு மே மாதம் 3ஆம் தேதி பெஷாவரில் பிறந்தார்.
# அசலா சச்தேவ்

## தொழில்

அசலா அகில இந்திய வானொலி , லாகூர் இந்திய பிரிவினைக்கு முன், பின்னர் தில்லி அகில இந்திய வானொலியில் பணிபுரிந்தார். அச்சலா பேஷனபிள் ஒய்ஃப் *(Fashionable Wife)* (1938) என்னும் திரைப்படத்தின் மூலம் அறிமுகமானார். அதன்பின் 130க்கும் மேற்பட்ட இந்தித் திரைப்படங்களில் நடித்தார். யாஷ் சோப்ரா இவர்களின் முதல் தயாரிப்பான *தாக்:ஏ பொயட்டரி ஆப் லவ்* (1973) *சாந்தினி* (1989) மற்றும் *தில்வாலே துல்ஹனியா லே ஜாயேங்கே* (1995) போன்ற இவரது பல தயாரிப்புகளில் அசலா நடித்துள்ளார். மார்க் ராப்ஸனின் *நைன் இவர்ல்ஸ் டு ராமா* (1963) மற்றும் மெர்ச்சண்ட் ஐவரியின் *த* *ஹவுஸ்ஹோல்டர்* (1963) போன்ற ஆங்கிலத் திரைப்படங்களில் நடித்துள்ளார். இருப்பினும், இவரது மிகவும் குறிப்பிடத்தக்க பாத்திரம் *வாக்ட்* (1965) இல் பால்ராஜ் சஹானியின் மனைவியாகத் தோன்றி நடித்தது ஆகும்.
# பசையம் (குளுட்டன்)

**பசையம் (**gluten )இது இலத்தீன் சொல்லான 'glue' என்பதிலிருந்து தோன்றியது) என்பது புரதங்களின் தொகுப்பாகும், *புரோலமின்* மற்றும் *குளுடின்* என அழக்கப்படுகின்றன , ஸ்டார்ச் உடன் சேர்த்து தானியங்களில் சேமித்துவைக்கப்பட்டிருக்கும். இது கோதுமை, பார்லி , கம்பு மற்றும் ஓட்ஸ் போன்றவற்றிலும் உள்ளது. ஒட்டும் தன்மை கொண்டது மாவில் நெகிழ்வுத் தன்மை கொடுக்கிறது. மெல்லக்கூடிய தன்மை கிடைக்கிறது. இந்த சிறப்பு பண்புகள் மற்றும் அதன் குறைந்த விலை ஆகியவற்றால் குளுட்டன் மிகவும் பரவலாக உணவுத் துறை மற்றும் உணவு அல்லாத பயன்பாடுகளுக்கு மிகுதியாகப் பயன்படுத்தப்படுகிறது. உண்மையான பசையம் இந்த நான்கு தானியங்களில் மட்டுமே உள்ளது. அவர்களுக்கு சிகிச்சை பசையம் இல்லாத உணவாகும்.]]  
-
# கைமூர் மலைத்தொடர்

**கைமூர் மலைத்தொடர்** (Kaimur Range) விந்திய மலைத்தொடரின் கிழக்கு பகுதியாகும். 483 கி.மீ. நீளம் கொண்டது, மத்தியப் பிரதேச மாநிலம் ஜபல்பூர் மாவட்டத்தில் உள்ள கதங்கியில் இருந்து, பீகார் மாநிலம் ரோத்தாஸ் மாவட்டத்தில் உள்ள சஸரம் வரை உள்ளது. இது ரேவா மற்றும் மிர்சாபூர் பிரிவுகளின் வழியாக செல்கிறது. இதன் பரப்பளவைச் சுற்றியுள்ள சமவெளிக்கு மேல் ஒரு சில நூறு மீட்டருக்கும் மேலாக உயர்வதில்லை. மேலும் அதிகபட்ச அகலம் சுமார் 80 கி.மீ. ஆகும் &nbsp;
# கைமூர் மலைத்தொடர்

## எல்லை

கதங்கி வரை உள்ள விந்திய மலைத்தொடரின் தெற்கு பகுதி பன்டர் மலைத்தொடர் என அழைக்கப்படுகிறது. சிராம்பூர் சமவெளி மற்றும் மலைத்தொடர் பகுதிகள் கைமூர் மலைத்தொடர் என அழைக்கப்படுகிறது.  
கிழக்கு மத்தியப்பிரதேசத்தில் மிகப்பெரிய கைமூர் மலைச்சரிவு உள்ளது. இது இந்திய தீபகற்பத்தின் இரண்டு பெரிய ஆறுகளான தெற்கே சோன் மற்றும் வடக்கில் தமசா ஆகியவைகளைப் பிரித்து வைக்கிறது . இதன் மொத்த நீளத்தில் நர்மதா பள்ளத்தாக்கு வரையான 300 மைல் நீளத்தில், எந்த இடத்திலும் கிளைகளாக இல்லை. எல்லா இடங்களிலும் 500 முதல் 1000 அடி உயரத்திற்கு அதன் அடிவாரத்தில் இருந்து உயர்கிறது.  
கைமூர் மலைத்தொடரில் பாதுகாக்கப்பட்ட பகுதிகள் பின்வருமாறு:  
- உத்தரப்பிரதேச மாநிலத்தில் உள்ள கைமூர் வனவிலங்கு சரணாலயம்
- பீகாரில் கைமூர் வனவிலங்கு சரணாலயம்
# விக்கிப்பீடியா:Statistics/weekly/31-Mar-2019
# முரளிகாந்த் பெட்கார்

**முரளிகாந்த் பெட்கார்** (*Murlikant Petkar*) என்பவர் பாரா ஒலிம்பிக் எனப்படும் இணை ஒலிம்பிக் விளையாட்டுப் போட்டிகளில் இந்தியாவுக்காக முதன் முதலில் தங்கப் பதக்கத்தை வென்றவர் ஆவார். செருமனியின் ஐடெல்பெர்கு நகரில் 1972 ஆம் ஆண்டு நடைபெற்ற கோடைகால இனை ஒலிம்பிக் விளையாட்டுப் போட்டிகளில் இவர் தனிநபர் போட்டியில் தங்கப் பதக்கம் வென்றார். 50 மீட்டர் நீள கட்டற்ற முன்னோக்கு நீச்சல் போட்டிப் பிரிவில் பந்தய தொலைவை 37.33 நொடிகளில் கடந்து உலக சாதனையை முரளிகாந்த் நிகழ்த்தினார். இதே போட்டியில் ஈட்டி எறிதல், தடை பனிச்சறுக்கு படகுப் போட்டி ஆகிய விளையாட்டுப் போட்டிகளிலும் பங்கேற்றார். இம்மூன்று பிரிவுகளிலும் இவர் இறுதிச் சுற்று வரை முன்னேறினார் என்பது குறிப்பிடத்தக்கது . 2018 ஆம் ஆண்டு இந்திய அரசாங்கம் இவருக்கு பத்மசிறீ விருது வழங்கி சிறப்பித்தது .
# முரளிகாந்த் பெட்கார்

## வாழ்க்கை வரலாறு

முரளிகாந்த் பெட்கார் இந்திய ராணுவத்தில் மின்னணுவியல் மற்றும் இயந்திரவியல் படைப் பிரிவில் கைவினைஞர் பதவியில் பணிபுரிந்தார் . பாக்கித்தான் நாட்டிற்கு எதிரான 1965 போரின்போது மோசமாக குண்டடிபட்டு இவர் மாற்றுத் திறனாளியானார் . பெக்கார் முதலில் செகந்திராபாத்தில் மின்னணுவியல் மற்றும் இயந்திரவியல் படைப் பிரிவில் பணிபுரிந்தபோது ஒரு குத்துச்சண்டை வீரராக இருந்தார். ஊனமுற்ற பின்னர் அவர் நீச்சல் மற்றும் பிற விளையாட்டுகளுக்கு மாறினார் . மேலும் இவர் 1968 இணை ஒலிம்பிக் போட்டிகளில் மேசைப் பந்தாட்டப் போட்டியில் பங்கேற்று முதல் சுற்றில் வெற்றி பெற்றார்.
நீச்சல் போட்டிகளில் நான்கு பதக்கங்களை வென்றார். பின்னர் இவர் புனேயில் அமைந்திருக்கும் டாட்டா மோட்டார்சு நிறுவனத்தில் பணிபுரிந்தார் .
# ப. சத்யநாராயணன்

**ப. சத்யநாராயணன்** (B. Sathyanarayanan) ஒரு இந்திய அரசியல்வாதியும், தமிழகத்தின் 15 ஆவது சட்டமன்றத்தின் உறுப்பினரும் ஆவார். இவர் 2016 ஆம் ஆண்டு நடைபெற்ற தமிழகச் சட்டமன்றத் தேர்தலில் சென்னை, தியாகராய நகர் சட்டமன்றத் தொகுதியில் அனைத்திந்திய அண்ணா திராவிட முன்னேற்றக்கழகத்தின் சார்பில் போட்டியிட்டு வெற்றி பெற்றார். இவரது தந்தை சி. பக்தவத்சலம் ஆவார். இவர் கோடம்பாக்கத்தில் வசித்து வருகிறார்.
# சின்னமட்டாரப்பள்ளி

**சின்னமட்டாரப்பள்ளி** (CHINNAMATARAPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட ஒரு வருவாய் கிராமம் ஆகும்.
# சின்னமட்டாரப்பள்ளி

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 15 கிலோமீட்டர் தொலைவிலும், பர்கூரில் இருந்து 10 கிலோமீட்டர் தொலைவிலும், மாநிலத் தலைநகரான சென்னையில் இருந்து 253 கிலோமீட்டர் தொலைவிலும் உள்ளது.
# பிக்கட்டி

**பிக்கட்டி**, (Bikkatty) தமிழ்நாட்டின், நீலகிரி மாவட்டம், குந்தா வட்டத்தில் உள்ள பேரூராட்சி ஆகும். இப்பேருராட்சி 19 குக்கிராமங்களைக் உள்ளடக்கியுள்ளது.
# பிக்கட்டி

## அமைவிடம்

பிக்கட்டி பேரூராட்சி, உதகமண்டலத்திலிருந்து 30 கி.மீ. தொலைவிலும், குன்னூரிலிருந்து 40 கி.மீ. தொலைவிலும் உள்ளது.
# பிக்கட்டி

## பேரூராட்சியின் அமைப்பு

13 சகி.மீ. பரப்பும், 15 வார்டுகளும், 19 தெருக்களும் கொண்ட இப்பேரூராட்சி உதகமண்டலம் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.
# பிக்கட்டி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1797 வீடுகளும், 5864 மக்கள்தொகையும் கொண்டது.
# ஹுலிக்கல்

**ஹுலிக்கல்**, தமிழ்நாட்டின், நீலகிரி மாவட்டம், குன்னூர் வட்டத்தில் உள்ள பேரூராட்சி ஆகும். இப்பேருராட்சி 19 குக்கிராமங்களைக் உள்ளடக்கியுள்ளது.
# ஹுலிக்கல்

## அமைவிடம்

ஹுலிக்கல், உதகமண்டலத்திலிருந்து 28 கி.மீ. தொலைவிலும், குன்னூரிலிருந்து 10 கி.மீ. தொலைவிலும் உள்ளது.
# ஹுலிக்கல்

## பேரூராட்சியின் அமைப்பு

35.41 சகி.மீ. பரப்பும், 18 வார்டுகளும், 33 தெருக்களும் கொண்ட இப்பேரூராட்சி குன்னூர் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.
# ஹுலிக்கல்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4201 வீடுகளும், 14168 மக்கள்தொகையும் கொண்டது.
# திரோகன்

**திரோகன்களும்** (Trogon) குவெத்சல்களும் திரோகனிபார்மசு என்னும் வரிசையில் உள்ள ஒரே குடும்பமான திரோகனிடே என்னும் குடும்பத்தைச் சேர்ந்த பறவைகளாகும். இக்குடும்பத்தில் ஏழு பேரினங்களில் 39 இனங்கள் உள்ளன. இப்பறவைகள் கூடு கட்ட மரத்தைக் கொத்தித் துளையிடுகின்றன. இதனால் கொத்திதல் எனப்பொருள் படும் கிரேக்க மொழிச் சொல்லான திரோகன் என்னும் பெயரால் இப்பறவைகள் அழைக்கப்படுகின்றன.  
இப்பறவைகள் வெப்பமண்டலப் பகுதிகளில் காணப்படுகின்றன. பூச்சிகளையும் பழங்களையும் உணவாகக் கொள்கின்றன. இவற்றின் உணவுப் பழகத்திற்கு ஏற்றவாறு அலகுகள் அகன்றும் கால்கள் வலிமையற்றும் உள்ளன. இப்பறவைகள் விரைந்து பறக்க வல்லனவாக இருந்தாலும் இவை பறக்க விரும்புவதில்லை. இவற்றின் சிறகுகள் மென்மையாக வண்ணமயமாகவும் உள்ளன. ஆண் பறவைகளும் பெண் பறவைகளும் வேறுபட்ட நிறத்தோற்றத்தைக் கொண்டுள்ளன. மரங்களில் உள்ள துளைகளில் கூடு கட்டுகின்றன. 2 முதல் 4 வரை வெள்ளை அல்லது வெளிர் நிற முட்டைகள் இடுகின்றன.
# அஸ்வான்

**அஸ்வான்** (*Aswan*) என்பது தெற்கு எகிப்தில் உள்ள ஒரு நகரமாகும். இது அஸ்வான் மாகாணத்தின் தலைநகரமும் ஆகும். பரப்பரப்பான வணிக மையமாகவும், சுற்றுலா மையமாகவும் உள்ள இந்த நகரானது அஸ்வான் அணையின் வடக்கில், கைரோவிற்கு 590 மைல் தெற்கே நைல் ஆற்றங்கரையில் அமைந்துள்ளது. இந்நகரானது கைரோவிலிருந்து தொடர்ருந்தால் இணைக்கப்பட்டுள்ளது.  
இந்நகர்ப் புறத்தே பழங்கால எகிப்திய நாகரிகத்தின் சின்னங்கள் பல காணக்கிடைக்கின்றன. இங்குப் பல பழைய கோயில்களின் சிதைவுகள் கண்டுபிடிக்கப்பட்டுள்ளன. இவற்றிலிருந்து இந்நகர் கடந்த 40 நூற்றுண்டுகளாகவேனும் இருந்திருக்க வேண்டும் என்று தெரிகிறது. 16ஆம் நூற்றுண்டில் சலீம் என்னும் துருக்கி சுல்தான் இதைக் கைப்பற்றி இங்கு ஒரு படையணியை நிறுத்தினான். அக்காலத்தில் இங்கு வந்து குடியேறினவர்களுடைய வழித்தோன்றல்களே இப்போது இங்கு மிகுதியாகப் காணப்படுகின்றனர். 19ஆம் நூற்றுண்டின் இறுதியில் ஆங்கிலேயர்கள் எகிப்தியப் படையின் உதவியைக் கொண்டு இந்நகரை ஆக்கிரமித்துக் கொண்டனர். எகிப்திற்கும் சூடானிற்கும் அபிசீனியாவிற்கும் இடையே இது ஒரு முக்கியமான சரக்கு இறக்கேற்றுத்தலமாக விளங்குகிறது.
# டம்போ (2019 திரைப்படம்)

**டம்போ** (**Dumbo**) என்பது 2019ஆம் ஆண்டு திரைக்கு வந்த அமெரிக்க நாட்டு கற்பனைத் திரைப்படமாகும். இந்த திரைப்படத்தை இயக்குநர் டிம் புர்டன் இயக்க, எஹ்ரன் க்ரூகர் என்பவர் திரைக்கதை எழுதியுள்ளார். 1941ஆம் ஆண்டு வால்ட் டிஸ்னி நிறுவனத்தால் தயாரிக்கப்பட்ட டம்போ என்ற திரைப்படத்தை 78 ஆண்டுகளுக்கு பிறகு மறு தயாரிப்பு செய்து மார்ச்சு 29, 2019 அன்று உலகம் முழுவதும் வால்ட் டிஸ்னி அனிமேஷன் ஸ்டுடியோஸ் என்ற நிறுவனத்தில் வெளியானது.  
இந்த படத்தில், கோலின் பார்ரெல், மைக்கேல் கீட்டன், டேனி டேவிடோ, இவா கிரீன், ஆலன் அர்கின் ஆகியோர் முக்கிய வேடங்களில் நடித்துள்ளனர். இப்படம் பறக்கும் திறன் கொண்ட, பெரிய காதுகளை உடைய குட்டி யானையை சர்க்கஸ் பிண்ணனியையும் மையமாக வைத்து எடுக்கப்பட்டுள்ளது. இந்தியாவில் இவ் திரைப்படம் தமிழ், தெலுங்கு, ஹிந்தி மற்றும் ஆங்கில மொழிகளில் வெளியானது.
# டம்போ (2019 திரைப்படம்)

## கதைச் சுருக்கம்

நஷ்டத்தில் செல்லும் டேனி டிவிட்டோவின் சர்க்கஸில் உள்ள பெரிய யானைக்கு புதிதாக ஒரு குட்டி யானை பிறக்கிறது. ஆனால் அந்த யானை குட்டி காதுகள் வித்தியாசமாக தரையைத் தொடும் அளவுக்கு நீண்டுள்ளது. அதனால் அந்த குட்டியணையை யாருக்கும் பிடிக்கவில்லை. அந்த சர்க்கஸில் வேலை செய்யும் கொலின் பரலின் குழந்தைகள் தனிமையில் இருக்கும் குட்டியானைக்கு டாம்போ என்ற பெயர் வைத்து அன்பாக விளையாடி வருகிறார்கள். அப்போது இறகை வைத்து விளையாடும் போது டம்போ காதை சிறகுகளாகப் பயன்படுத்தி பறக்கிறது. இதை மற்றவர்களிடம் சொன்னால் நம்ப மறுக்கிறார்கள்.  
ஒருநாள் சர்க்கஸின் போது, டம்போவால் பறக்க முடியும் என்ற விஷயம் அனைவருக்கும் தெரியவருகிறது. அதன் திறமையை பயன்படுத்தி சர்க்கஸை பிரபல படுத்திக்கின்றனர். சர்க்கஸும் செழிப்பாகிறது. இதை அறிந்த பெரிய சர்க்கஸ் கம்பெனி நடத்தி வரும் மைக்கேல் கீட்டன் டம்போவை எப்படியாவது வாங்க முயல்கிறார். அதை விற்கமறுக்கும் சர்க்கஸ் குழுவினரை கூட்டு தொழில் செய்வதாக சொல்லி டம்போவை வாங்கி அவர் இடத்திற்கு கொண்டு சென்று விடுகிறார். புதிய சர்க்கஸில் ஒரு விபத்து ஏற்படுகிறது. இதில் தன்னுடைய தாய் யானை இருப்பதை டம்போ அறிந்து அங்கு சென்று விடுகிறது. இதை பிரிக்க நினைக்கிறார் மைக்கேல் கீட்டன். இறுதியில் இவரது திட்டம் தோழ்வியடைந்து டாம்போ தனது தாயுடன் சேர்ந்து ஒன்றாக வாழ்ந்தது.
# டம்போ (2019 திரைப்படம்)

## நடிகர்கள்

- கோலின் பார்ரெல்
- மைக்கேல் கீட்டன்
- டேனி டேவிடோ
- இவா கிரீன்
- ஆலன் அர்கின்
# விக்கிப்பீடியா:Statistics/April 2019

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# மலையடிப்பட்டி குடைவரைக் கோயில்கள்

**மலையடிப்பட்டி குடைவரைக் கோயில்கள்**, தமிழ்நாட்டின் புதுக்கோட்டை மாவட்டம், குளத்தூர் வட்டத்தில் உள்ளது. இங்கு இரு குடைவரைகள் உள்ளன. அதில் ஒன்று சிவனுக்கும் மற்றொன்று அனந்தபத்ம சுவாமிக்கும் அமைக்கப்பட்டள்ளது.
# மலையடிப்பட்டி குடைவரைக் கோயில்கள்

## அமைவிடம்

மலையடிப்பட்டி குடைவரைக் கோயில், புதுக்கோட்டை நகரத்திற்கு வடக்கே 41 கிலோ மீட்டர் தொலைவிலும், திருச்சிராப்பள்ளியிலிருந்து 45 கி.மீ. தொலைவிலும் அமைந்துள்ளது. கி. பி. 9-ஆம் நூற்றாண்டில் நிறுவப்பட்ட இக்குடைவரைக் கோயில், கி. பி. 16-ஆம் நூற்றாண்டு வரை விரிவாக்கப்பட்டது.
# மலையடிப்பட்டி குடைவரைக் கோயில்கள்

## கோயில்கள்

கி. பி. 730 இல் இங்குள்ள மலையைக் குடைந்து வாகீசர் என்று அழைக்கப்படும் சிவனுக்கு கோயில் எழுப்பப்பட்டுள்ளது. இது பல்லவ மன்னன் தந்திவர்மன் காலத்தில் *குவாவன் சாத்தன்* என்னும் முத்தரையரால் குடையப்பட்டதாகும். தமிழ்நாட்டின் மிகப் பழமையான எழுவர் அன்னையர் சிற்பங்கள் இங்கு உள்ளன. பெருமாள் கோயிலானது காலத்தால் சிவன் கோயிலுக்கு பிந்தையதாக கருதப்படுகிறது. இங்குள்ள பெருமாள் கோயில் மூலவர் அனந்தபத்மசுவாமி, தாயார் கமலவள்ளி நாச்ச்சியார் என்று அழைக்கப்படுகின்றனர். இங்கு நரசிம்மர், திருமாள், அனந்த சயனமூர்த்தி, ஆதிசேசன் ஆகியோரின் சிற்பங்கள் மலையில் செதுக்கபட்டுள்ளன. மூலவர் 15 உயரமாக செதுக்கபட்டுள்ளார். இக்குடைவரைகளுக்கு அருகில் சமணப் படுக்கைகளும் உள்ளன.
# மலையடிப்பட்டி குடைவரைக் கோயில்கள்

## கல்வெட்டுகள்

பூச்சிக்குடியைச் சேர்ந்தவர் ஆவுடையப்ப தேவன் என்பவராவார். இவருக்கு தற்போதைய திருச்சிராப்பள்ளி மாவட்டத்தில் உள்ள திருநெடுங்களத்து விலைமாதுவுடன் உறவு இருந்தது. தேவன் அம்மாதுவின் வீட்டில் இருந்தபோது, அவள்பிராமணர் ஒருவரை வரச்செய்து உறவில் இருந்துள்ளார். இதனால் சினமுற்ற ஆவுடையப்பதேவன் அந்த இருவரையும் வெட்டிக் கொன்றார். பின்னர் அங்கிருந்து மலையப்பட்டிக்குப் புறப்பட்டார். அப்போது அவருக்கு இரு கண்களிலும் பார்வை இழப்பு ஏற்பட்டது. தான் செய்த தவறால் தன் பார்வை பறிபோனதாக கருதி வருந்தினார். தனக்கு பார்வை மீண்டும் வந்தால் தன் வயலை வாகீசருக்கு எழுதிவைப்பதாக வேண்டிக் கொண்டார். அதன் பிறகு பார்வை திரும்பக் கிடைத்தது. அதனால் மகிழ்ந்த ஆவுடையப்ப தேவன் தம் காணியான குடிகாட்டை வாகீசருக்கு எழுதி அதைக் கல்வெட்டாக கோயிலில் பொறித்தார்.
# மலையடிப்பட்டி குடைவரைக் கோயில்கள்

## போக்குவரத்து வசதிகள்

திருச்சி - கீரனூர் - கிள்ளுக்குடி வழியாக 17 கி.மீ. தொலைவிலும், மற்றொரு பாதையான திருச்சி - துவாக்குடி - பொய்யாக்குடி - அசூர் - செங்கலூர் வழியாகவும் செல்லலாம்.
# ரிப் மலைத்தொடர்

**ரிப் மலைத்தொடர்** (, பெர்பெர்: ⴰⵔⵉⴼ *Arif* or ⴰⵔⵔⵉⴼ *Arrif* or ⵏⴽⵔ *Nkor*) பொதுவாக மொராக்கோ நாட்டில் கலாச்சார மண்டலமாக உள்ளது. இது நாட்டின் வட பகுதியில் அமைந்துள்ளது. ரிப் சில வளமான சமவெளிகள் கொண்டு நீண்டுள்ளது. மலைத்தொடருக்கு மேற்கே ஜிப்ரால்ட்டர் நீரிணையும் கிழக்கே மௌலோவியா ஆறும், வடக்கே மத்திய தரை கடலும் மற்றும் தெற்கே ஓர்கா ஆறும் அமைந்துள்ளது. ரிப் என்பதன் பொருள் பெர்பெர் மொழிகளில் கடலோரம் அல்லது நிலத்தின் விளிம்பு என குறிக்கும்.
# மானுவேல் பாலெசுட்டர்

**மானுவேல் பாலெசுட்டர் பாயிக்சு** (*Manuel Ballester Boix*) என்பவர் ஓர் எசுப்பானிய வேதியியலாளர் ஆவார். இவர் 1919 ஆம் ஆண்டு சூன் மாதம் 27 ஆம் தேதியன்று பார்சிலோனாவில் பிறந்தார்.
# மானுவேல் பாலெசுட்டர்

## வாழ்க்கை வரலாறு

1944 ஆம் ஆண்டு பார்சிலோனா பல்கலைக்கழகத்தில் தன்னுடைய பட்டப் படிப்பை மானுவேல் முடித்தார். முனைவர் பட்டத்தை மத்ரித் நகரத்தில் முடித்த இவர் எசுப்பானிய தேசிய ஆய்வுக் கழகத்தில் ஒரு குழுவை உருவாக்கினார். இவருடைய ஆய்வுகள் பெரும்பாலும் கரிம வேதியியல் மற்றும் வேதி இயக்கவியல் பிரிவுகளில் அமைந்திருந்தன. 1951 ஆம் ஆண்டு ஆர்வார்டு பல்கலைக்கழகத்தில் தன்னுடைய பயிற்சியையும் இவர் முடித்தார். 2005 ஆம் ஆண்டு ஏப்ரல் மாதம் 05 ஆம் தேதியன்று இறந்தார்.
# மானுவேல் பாலெசுட்டர்

## விருது

அறிவியல் மற்றும் தொழில் நுட்பத்திற்காக எசுப்பானியாவில் வழங்கப்படும் ஆதூரிய இளவரசன் விருது 1982 ஆம் ஆண்டு மானுவேலுக்கு வழங்கப்பட்டது.
# கலாலட்சுமி தேவராஜா

**கலாலட்சுமி தேவராஜா** (யூலை 10, 1957 – மார்ச் 28, 2019) ஈழத்தின் சிறுகதை எழுத்தாளர், நாடக நடிகை, நாடக நெறியாளர், சமூக செயற்பாட்டாளர் ஆவார். 1979 இலிருந்து நாடகங்களில் நடித்துவந்த இவர் அவைக்காற்றுகை கழகம், நாடக அரங்கக் கல்லூரி, தேசிய கலை இலக்கியப் பேரவை, மறுமலர்ச்சி மன்றம், நாராய் நாராய் நாடகப் பயணக் குழு என்பவற்றுடன் இணைந்து செயற்பட்டவர். தாயகம் இதழில் அயிராமி, சிவகாமி போன்ற புனைபெயர்களில் இவரது சிறுகதைகள் வெளிவந்துள்ளன.
# கலாலட்சுமி தேவராஜா

## வாழ்க்கைச் சுருக்கம்

யாழ்ப்பாண மாவட்டத்தில், பண்டத்தரிப்பில், காலையடி எனும் கிராமத்தில் மாணிக்கவாசகர், தங்கம்மா தம்பதியினருக்கு ஐந்தாவது மகளாகப் பிறந்தார். பண்டத்தரிப்பு மகளிர் உயர் கல்லூரியிலும் பண்டத்தரிப்பு இந்துக் கல்லூரியிலும் கல்வி கற்று உயர்தரக் கல்வியை யாழ்ப்பாணம் இந்து மகளிர் கல்லூரியிலும் நிறைவுசெய்து பட்டப்படிப்பை இலங்கைப் பல்கலைக்கழகத்தின் யாழ்ப்பாண வளாகத்தில் மேற்கொண்டு இளங்கலைப் பட்டத்தைப் பெற்றார். சட்டத்தரணியும் நடிகரும் எழுத்தாளருமான சோமசுந்தரம் தேவராஜாவை காதலித்து பதிவுத் திருமணம் புரிந்து தாலி என்ற மங்கலநாண் அணிந்துகொள்ளாமல் வாழந்தார்.
# கலாலட்சுமி தேவராஜா

## கலை வெளிப்பாடுகள்

1979 இல் அவைக்காற்றுக் கலைக் கழகத்தின் சார்பில் க. பாலேந்திராவின் இயக்கத்தில் *ஒரு பாலை வீடு* நாடகத்தில் ஒரு பைத்தியக்காரியாக நடித்தார். தொடர்ந்து முற்றிலும் ஆண்களே நடித்த இலங்கை நாடக அரங்கக் கல்லூரி தயாரித்த மௌனகுருவின் *சங்காரம்* நாடகத்தில் சமுதாயம் பாத்திரத்தில் நடித்தார்.  
*உறவுகள்* நாடகத்தில் குழந்தை ம. சண்முகலிங்கம், எஸ். ரி. அரசு, சோ.தேவராஜா, கௌரி வரதராஜப்பெருமாள், சிசு நாகேந்திரன் போன்ற கலைஞர்களுடன் இணைந்து நடித்தார். கொழும்பில் அரங்காடிகள் தயாரிப்பில் குழந்தை ம. சண்முகலிங்கத்தின் 'முயலார் முயல்கிறார்' நாடகத்தில் தனது பிள்ளைகளுடன் இணைந்து மயில் பாத்திரத்தில் நடித்தார்.  
கம்பகாவைச் சேர்ந்த நாடகக் கலைஞரான விஜித் சிங்கின் 'கொள் கரி', 'தூத் தூ' மேடை நாடகங்களிலும் 'மண்டையன்' தொலைக்காட்சி நாடகத்திலும் நடித்தார்.
நாடகங்களில் மாத்திரமன்றி, வி. எம். குகராஜாவின் கதைவசனம், நெறியாள்கையிலும் கே. எம். வாசகரின் மேற்பார்வையிலும் 'கதை இதுதான்' எனும் வீடியோ திரைப்படத்தில் கதாநாயகியாக நடித்தார். பின் ரூபவாகினியில் அருணா செல்லத்துரையின் 'வீடு' என்ற தொலைக்காட்சித் தொடரில் பிரதான பாத்திரத்தில் நடித்தார்.
# கலாலட்சுமி தேவராஜா

## சமூக அரசியல் களத்தில்

தனது துணைவருடன் புதிய சனநாயக மார்க்சிச லெனினிசக் கட்சியில் இணைந்து கொண்டார். கொழும்பில் வாழ்ந்தபோது போர் எதிர்ப்புப் போராட்டங்களில் கலந்து கொண்டார். புதிய இடதுசாரி முன்னணியுடன் இணைந்து வட மாகாணசபையிலும், சனநாயக இடதுசாரி முன்னணியின் நாடாளுமன்ற வேட்பாளராகவும் போட்டியிட்டார்.
# கலாலட்சுமி தேவராஜா

## வெளிவந்த நூல்கள்

- மகர காவியம் சிறுகதைத் தொகுப்பு 2017
- ரோஜாப்பூ சிறுகதைத் தொகுப்பு 2017
- பூமராங் சிறுகதைத் தொகுப்பு 2017
- கலாலக்ஷ்மி கதைகள் 2021
# கலாலட்சுமி தேவராஜா

## மறைவு

இறுதிக் காலத்தில் யாழ்ப்பாணம், பண்டத்தரிப்பு, அரசடி வீதியில் வசித்து வந்த கலாலட்சுமி 2019 மார்ச் 28 இல் காலமானார். அவரது இறுதி வணக்க நிகழ்வு சமயச் சடங்கு எதுவுமின்றி அஞ்சலி நிகழ்வாக இடம்பெற்று சம்பில்துறையி்ல் தகனம் செய்யப்பட்டது.
# வால்டர் மைன்டர்

**வால்டர் மைன்டர்** (*Walter Minder*) என்பவர் சுவிட்சர்லாந்து நாட்டைச் சேர்ந்த ஒரு வேதியியலாளர் மற்றும் கனிமவியலாளர் ஆவார் . இவர் 1905 ஆம் ஆண்டு ஆகத்து ஆறாம் தேதியன்று பிறந்தார். அலைசு லீயிக் சுமித்துடன் இணைந்து 1940 ஆம் ஆண்டு 85 என்ற அணு எண்ணால் அடையாளப்படுத்தப்படும் அசுட்டட்டைன் தனிமத்தை கண்டுபிடித்த்தாக இவர் அறிவித்தார் . இத்தனிமத்திற்கு 1940 ஆம் ஆண்டில் எல்மெட்டியம் என்ற பெயரையும் , 1942 ஆம் ஆண்டில் ஆங்கிலோவெல்மெட்டியம் என்ற பெயரையும் வால்டர் முன்மொழிந்தார். பிற்காலத்தில் அவர் தனிமம் அசுட்டட்டைனைக் கண்டுபிடிக்கவில்லை என்று நிரூபிக்கப்பட்டது .  
1992 ஆம் ஆண்டு ஏப்ரல் முதல் தேதியன்று வால்டர் இறந்தார்.
# பிலிப்பா பிரவுனிங்

| workplaces = மான்செசுட்டர் பலகலைக்கழகம்
மான்செசுட்டர் பலகலைக்கழக அறிவியல் தொழில்நுட்ப நிறுவனம்
| education = மிலிபீல்டு இவர் மின்ம இயற்பியல் புலத்தில் பிணைவுறும் மின்ம ஊடகங்களின் கணிதவியல் படிமங்களில் ஆராய்ச்சியில் சிறப்புப் புலமை வாய்ந்தவர் ஆவார் .
# பிலிப்பா பிரவுனிங்

## இளமையும் கல்வியும்

பிரவுனிங் மிலிபீல்டில் கல்விகற்றார். இவர் 1979 இல் கேம்பிரிட்ஜ் பல்கலைக்கழகத்தில் கணிதவியல் மும்மை இளவல் பட்டம் பெற்றார். இவர் 1980 இல் அப்பட்ட்த்தின் மூன்றாம் பகுதியை முடித்தார். இவர் வானியற்பியலில் பணிபுரிய யூரி க்காரினால் ஆர்வம் பெற்றுள்ளார். இவர் தன் மேற்படிப்புக்கு புனித ஆந்திரூவ்சு பல்கலைக்கழகத்தில் சேர்ந்து எரிக் பிரீசுட்டு வழிகாட்டுதலில் ஆய்வு மேற்கொண்டார். இவர் தன் முனைவர் பட்ட ஆய்வுக்கு *சூரிய மண்டல ஒருபடித்தற்ற காந்தப் புலங்கள்* தலைப்பில் 1984 இல் ஆய்வுரை வழங்கினார்.
# தோக்கோ தூக்கான்

**தோக்கோ தூக்கான்** என்பது தூக்கான் குடும்பப் பறவைகளிலேயே பெரியதும் நன்கு அறியப்பட்டதுமான ஒரு தூக்கான் இனமாகும். பொதுவாக இப்பறவை தூக்கான் அல்லது பெரும் தூக்கான் என்று அழைக்கப்படுகிறது. இவை தென் அமெரிக்காவின் நடு மற்றும் கிழக்குப் பகுதிகளில் திறந்த வெளியாக உள்ள இடங்களில் காணப்படுகின்றன.
# தோக்கோ தூக்கான்

## தோற்றக் குறிப்பு

தோக்கோ தூக்கான்கள் எடுப்பான இறகமைப்பைக் கொண்டுள்ளன. உடல் கருப்பு நிறத்திலும் தொண்டையும் வாலின் ஒரு பகுதியும் வெண்ணிறத்திலும் காணப்படுகிறது. கண்ணைச் சுற்றியிருக்கும் நீலநிறத் தோலானது கருவிழி நீல நிறத்தில் இருப்பது போன்ற தோற்றத்தைத் தருகிறது. இதனைச் சுற்றி இளஞ்சிவப்பு நிறத்தில் உள்ளது. இப்பறவையின் அலகு 15.8 முதல் 23 செ.மீ நீளம் வரை இருக்கும். அலகு மஞ்சள் அல்லது இளஞ்சிவப்பு நிறம் கொண்டது. இதன் அலகு அளவின் காரணமாக பார்ப்பதற்குக் கனமானது போலத் தோன்றினாலும் உள்ளீடற்று இருப்பதால் அளவுடன் ஒப்பிடுகையில் எடை குறைந்ததே. நாக்கு ஏறத்தாழ அலகின் நீளம் இருக்கும். பிசிபார்மசு என்னும் வரிசையின் பெரிய பறவையும் தூக்கான்களில் பெரியதும் இப்பறவையே ஆகும். இப்பறவையின் மொத்த நீளம் 55 - 65 செ.மீ. எடை 500 - 876 கிராம். சராசரியாக ஆண் 723 பறவைகள் கிராம் எடையும் பெண் பறவைகள் 576 கிராம் எடையும் கொண்டன.  
தூக்கான்களின் அலகுகள் இவற்றின் உடலில் இருந்து வெப்பத்தை வெளியேற்றி உடலை வெப்பச்சமநிலையில் வைத்திருக்க உதவுகின்றன. இவற்றின் பணி யானைகள் தங்கள் காதுகள் மூலம் வெப்பத்தை வெளியேற்றுவதற்கு ஒப்பானது. தூக்கான்கள் தங்கள் அலகுகளில் உள்ள குருதிக்குழாய்களில் ஓடும் குருதியின் அளவைக் கட்டுப்படுத்துவதன் மூலம் உடல் வெப்பநிலையைப் பராமரிக்கின்றன. இத்தூக்கானின் உடலில் இருந்து வெளியேறும் வெப்பத்தில் கிட்டத்தட்ட 30 முதல் 60 சதவீதம் வரை அலகுகளின் மூலமே வெளியேறுகிறது.
# தோக்கோ தூக்கான்

## வாழ்நாள், வாழிடம்

இவற்றின் வாழ்நாள் சராசரியாக 20 ஆண்டுகள். அதிகபட்ச வாழ்நாள் 26 ஆண்டுகள் ஆகும். இப்பறவைகள் தென்னமெரிக்காவின் பல நாடுகளிலும் காணப்படுகின்றன. பொதுவாக இப்பறவைகள் மழைக்காடுகளில் மரங்களின் உச்சியில் வாழ்கின்றன.
# ரோனால்டு மைக்கியுரா

**ரோனால்டு மைக்கியுரா** (*Ronald Micura* ) என்பவர் ஆசுத்திரிய நாட்டைச் சேர்ந்த ஒரு வேதியியலாளர் ஆவார். இவருக்கு 2005 ஆம் ஆண்டு ஆசுத்திரிய அறிவியல் கழகம் வழங்கும் லைபென் பரிசு வழங்கப்பட்டது. ஆசுத்திரியாவில் உயர் கல்வியை வழங்கும் பல்கலைக்கழகங்களில் ஒன்றான லின்சு நகரத்திலுள்ள யோகானெசு கெப்ளர் லின்சு பல்கலைக்கழகத்தில் வேதியியல் படித்த இவர் இப்பல்கலைக்கழகத்திலேயே 1995 ஆம் ஆண்டில் முனைவர் பட்டத்தையும் பெற்றார். சூரிக் பல்கலைக்கழகத்திலும், உயிர் வேதியியல் நிறுவனம் ஒன்றிலும் முனைவர் பட்டமேற் பயிற்சியை மேற்கொண்ட இவர் 2000 ஆம் ஆண்டில் இன்சுபிரக் பல்கலைக்கழகத்தில் பேராசிரியராக பணியில் சேர்ந்தார்.
# கோபாச்சல சமணக் குடைவரைகள்

**கோபாச்சல சமணக் குடைவரைகள்** (**Gopachal rock-cut Jain monuments**), இந்தியாவின் மத்தியப் பிரதேச மாநிலத்தின் குவாலியர் கோட்டையில் அமைந்துள்ளது. இச்சமணக் குடைவரைகள் கிபி 7-ஆம் நூற்றாண்டு முதல் 15-ஆம் நூற்றாண்டு வரை நிறுவப்பட்டது. இக்குடைவரைகளை குவாலியரை ஆண்ட தோமரா வம்சத்தினர் முதலில் எழுப்பினர்.  
இக்குடைவரைகளில் தீர்த்தங்கரர்களின் சிற்பங்கள் நின்ற கோலத்திலும்; அமர்ந்த கோலத்திலும் உள்ளது. இக்குடைவரைகளை இந்தியத் தொல்லியல் ஆய்வகம் பராமரிக்கிறது.
இதன் வடக்குப் பகுதியில் சமணத் தீர்த்தங்கரர்களின் சிற்பங்கள் கொண்ட சித்தாச்சல சமணக் குடைவரைகள் உள்ளது.  
இக்குடைவரைகளில் ரிசபநாதர், நேமிநாதர், பார்சுவநாதர், மகாவீரர் போன்ற தீர்த்தங்கரர்களின் சிற்பங்கள் உள்ளது.
# கோபாச்சல சமணக் குடைவரைகள்

## இதனையும் காண்க

- சித்தாச்சல சமணக் குடைவரைகள்
# மணிப்பூர் முதலமைச்சர்களின் பட்டியல்

**மணிப்பூர் முதலமைச்சர்**, இந்திய மாநிலமான மணிப்பூரின் அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.  
1963 ஆம் ஆண்டு முதல் மணிப்பூர் முதலமைச்சராக பன்னிரண்டு பேர் பணியாற்றினர். இவற்றில் ஐந்து பேர் இந்திய தேசிய காங்கிரசு கட்சியை சேர்ந்தவர்கள். இம்மாநிலத்தில் முதல் முதலாக மைரேம்பம் கோயெரிங் சிங் என்பவர் முதல்வராகப் பணியாற்றினார். இவரும் இந்திய தேசிய காங்கிரசு கட்சியை சேர்ந்தவர். தற்போது பாரதிய ஜனதா கட்சியைச் சேர்ந்த நாங்தோம்பம் பீரேன் சிங் என்பவர் முதலமைச்சராக உள்ளார்.
# மணிப்பூர் முதலமைச்சர்களின் பட்டியல்

## முதலமைச்சர்களின் பட்டியல்

| எண் | பெயர் | ஆட்சிக் காலம் | கட்சி | ஆட்சிக் காலத்தின் நாட்கள் |
| --- | --- | --- | --- | --- |
# கு. பழனி

**கு. பழனி** (K. Palani) ஒரு இந்திய அரசியல்வாதியும் தமிழகத்தின் 15 ஆவது சட்டமன்ற உறுப்பினரும் ஆவார். இவர் 2016 ஆம் ஆண்டு தமிழக சட்டமன்றத் தேர்தலில் காஞ்சிபுரம் மாவட்டம் ஸ்ரீபெரும்புதூர் சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு சட்டமன்ற உறுப்பிரானார். இவர் தன்னை எதிர்த்துப் போட்டியிட்ட இந்திய தேசிய காங்கிரஸ் வேட்பாளர் செல்வ பெருந்தகையை விட 10,216 வாக்குகள் அதிகம் பெற்று வெற்றி பெற்றார். இவர் இவரது தந்தையார் குமாரசாமி ஆவார். இவர் காஞ்சிபுரம் மாவட்டத்தில் பரணிபுதூரில் வசித்தார். இவர் முன்னதாக அனைத்திந்திய அண்ணா திராவிட முன்னேற்றக் கழகத்தின் குன்றத்தூர் ஒன்றியத்தின் செயலாளராகவும், ஊராட்சி ஒன்றியக் குழுத் தலைவராகவும் இருந்துள்ளார்.
# அர்கியூபிசைட்டு

**அர்கியூபிசைட்டு** *(Arcubisite)* என்பது Ag<sub>6</sub>CuBiS<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சல்போவுப்புக் கனிமமான இது கிரையோலைட்டு கனிமத்துடன் கிரீன்லாந்தில் கிடைக்கிறது. இக்கனிமத்தின் பகுதிக் கூறுகளான அர்கெண்டம், குப்ரம் மற்றும் பிசுமத் ஆகிய தனிமங்களின் முதல் சில எழுத்துக்களை அடிப்படையாகக் கொண்டு அர்கியூபிசைட்டு என்ற பெயர் உருவாக்கப்பட்டது. பன்னாட்டு கனிமவியல் சங்கம் அர்கியூபிசைட்டு கனிமத்தை Acb. என்ற குறியீட்டால் அடையாளப்படுத்துகிறது.
# பெர்ரைட்டு

**பெர்ரைட்டு** (*Berryite*) என்பது Pb<sub>3</sub>(Ag,Cu)<sub>5</sub>Bi<sub>7</sub>S1<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒற்றைச்சரிவச்சு பட்டகங்களாக சாம்பல் நிறம் முதல் நீலம் கலந்த சாம்பல் நிறம் வரையிலான நிறங்களில் இக்கனிமம் கிடைக்கிறது. ஒளிபுகாத உலோகத் தன்மை கொண்ட பெர்ரைட்டு மோவின் அளவுகோலில் 3.5 என்ற கடினத்தன்மை அளவைக் கொண்டுள்ளது. மேலும் இதன் ஒப்படர்த்தி 6.7 ஆகும்.
பன்னாட்டு கனிமவியல் சங்கம் பெர்ரைடு கனிமத்தை Bry என்ற குறியீட்டால் அடையாளப்படுத்துகிறது.  
எக்சு கதிர் விளிம்பு வளைவு சோதனையின் மூலம் முதன் முதலில் பெர்ரைட்டு 1965 ஆம் ஆண்டு லியோனார்டு கேசுகோயின் பெர்ரியால் (1914-1982) கண்டறியப்பட்டது. கொலராடோ நாட்டின் பார்க் மற்றும் சான் யுவான் மாகாணங்களில் பெர்ரைட்டு அதிக அளவில் கிடைக்கிறது. கொலராடோவில் சல்பைடைக் கொண்டுள்ள குவார்ட்சு விளிம்புப் பகுதிகளிலும் கிரீன்லாந்தில் சிடரைட்டு மிகுந்த கிரையோலைட்டிலும் பெர்ரைட்டு காணப்படுகிறது.
# முனைய துணைக்கோள் ஏவுகலம்-சி45

**முனைய துணைக்கோள் ஏவுகலம் -சி45** (PSLV-C45) இந்திய முனைய துணைக்கோள் ஏவுகல வரிசையில் 47ஆவது ஏவுதல் ஆகும்.இந்த ஏவுதலில் இந்திய இராணுவ பயன்பாட்டுக்கான எமிசாட் மற்றும் 28 வெளிநாட்டு செயற்கைக்கோள்கள் விண்ணில் ஏவப்பட்டன. இந்த ஏவுகலம் ஆந்திர மாநிலம் ஸ்ரீஹரிகோட்டாவில் உள்ள சதீஸ் தவான் விண்வெளி மையத்தின் 2ஆவது தளத்தில் இருந்து 2019 ஆம் ஆண்டு ஏப்ரல் 1 ஆம் நாள் காலை 09.27 மணிக்கு விண்ணில் ஏவப்பட்டது.
# முனைய துணைக்கோள் ஏவுகலம்-சி45

## செயற்கைக்கோள்கள் நிலைநிறுத்தம்

ஏவூர்தியானது தரையில் இருந்து புறப்பட்ட 17 நிமிடம் 12 வினாடிகளுக்குப் பிறகு ‘எமிசாட்’ செயற்கைக் கோளை 748 கி.மீ. துாரத்தில் புவி நீள்வட்ட சுற்றுப் பாதையில் நிலைநிறுத்தியது. அதன்பின் ஏவூர்தியின் நான்காவது மற்றும் இறுதி நிலையான பிஎஸ் 4 இயந்திரம் 1 மணி நேரம் 55 நிமிடங்கள் பயணித்த பிறகு 504 கிலோமீட்டர் தொலைவில் திட்டமிட்ட சுற்றுப்பாதையில் 28 வெளிநாட்டு செயற்கைக்கோள்களையும் நிலை நிறுத்தியது. தொடர்ந்து பிஎஸ்4 இயந்திரம் படிப்படியாக மற்றொரு சுற்றுப்பாதைக்கு உந்தித்தள்ளப்பட்டு, சோதனைரீதியாக அதில் வைக்கப்பட்டிருந்த 3 ஆய்வு சாதனங்கள் 485 கிலோமீட்டர் துாரத்தில் நிலைநிறுத்தப்பட்டன. தரையிலிருந்து புறப்பட்ட மூன்று மணி நேரத்தில் ஏவூர்தியானது திட்டமிடப்பட்ட பணிகளை வெற்றிகரமாக முடித்தது.
# முனைய துணைக்கோள் ஏவுகலம்-சி45

## பயன்பாட்டு நோக்கம்

இந்த ஏவூர்தியினால் நிலைநிறுத்தப்பட்ட எமிசாட் மின்காந்த அலைகளைத் துல்லியமாக கண்காணிக்கவும், இராணுவத்தில் உளவுப்பணிகளுக்கும், பிற நாடுகளின் தகவல் தொடர்பு அமைப்புகளைக் கண்டறியவும் பயன்படுத்தப்படும். நிலம் மற்றும் கடல் சார்ந்த பகுதிகளில் ரேடியோ அலைக்கற்றைகள் உள்ளிட்ட அனைத்து தகவல் தொடர்புகளைக் கண்காணிக்க உதவும் உள்நாட்டு பாதுகாப்பு ஆராய்ச்சி மற்றும் வளர்ச்சி அமைப்பின் கட்டுப்பாட்டில் இயங்கும். மேலும், பரிசோதனை முயற்சியாக 6 மாத ஆயுட்காலம் கொண்ட 3 ஆய்வு சாதனங்களும் ஏவப்பட்டுள்ளன.
# முனைய துணைக்கோள் ஏவுகலம்-சி45

## திட்டத்தின் தனித்துவம்

முனைய துணைக்கோள் ஏவுகலமானது முதன்முறையாக, செயற்கைக்கோள்களை மூன்று வெவ்வேறு சுற்றுப்பாதைகளில் நிறுத்தியிருப்பதே இந்த திட்டத்தின் தனித்துவமும் சிறப்பும் ஆகும்.
# சித்தாச்சல சமணக் குடைவரைகள்

**சித்தாச்சல சமணக் குடைவரைகள்** அல்லது **சித்தாச்சல குகைகள்** (**Siddhachal Caves**), இந்தியாவின் மத்தியபிரதேச மாநிலத்தின் குவாலியர் நகரத்தில் அமைந்த குவாலியர் கோட்டையினுள் சமண சமயத்தின் 24 தீர்த்தங்கரர்களுக்கு அர்பணிக்கப்பட்ட குடைவரைகள் ஆகும். இக்குடைவரைகள் குவாலியரை ஆண்ட தோமரா இராஜபுத்திர மன்னர்கள் கிபி 7-ஆம் நூற்றாண்டில் நிறுவத் தொடங்கினார்கள். பின்னர் ஆண்ட மன்னர்கள் இக்குடைவரைகளை கிபி 15-ஆம் நூற்றாண்டு வரை நிறுவி முடித்தனர். தற்போது இக்குடைவரைகளை இந்தியத் தொல்லியல் ஆய்வகம் பராமரிக்கிறது.  
இங்கு ரிசபநாதரின் 57 அடி உயர சிற்பம், மற்றும் ஐந்தலை நாகத்துடன் கூடிய பார்சுவநாதர் மற்றும் மகாவீரர் சிற்பங்கள் உள்ளது.  
இக்குடைவரை சிற்பங்கள் பாபர் ஆட்சிக் காலத்தில் சிதைக்கப்பட்டது.
# சித்தாச்சல சமணக் குடைவரைகள்

## இதனையும் காண்க

- கோபாச்சல சமணக் குடைவரைகள்
# தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையர்

போது தமிழ்நாடு அரசு பொதுமக்களுக்கு வழங்கிய அறிவிக்கை]]  
**தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையர்** (**Registrar General and Census Commissioner of India**), பதவியை 1961-ஆம் ஆண்டில், இந்திய மக்கள்தொகையை பத்தாண்டுகளுக்கு ஒரு கணக்கெடுப்பதற்காக உருவாக்கப்பட்டது. இந்திய மக்கள்தொகை கணக்கெடுப்பின் தலைமைப் பதிவாளர் மற்றும் ஆனையரும், இந்திய அரசின் உள்துறை அமைச்சகத்தின் கீழ் செயல்படுவார்.  
1961 ஆண்டு முதல் பத்தாண்டுகளுக்கு ஒரு முறை இந்தியாவின் மக்கள்தொகை பரம்பலை, மக்கள்தொகை கணக்கெடுப்பு மற்றும் இந்திய மொழியியல் ஆய்வுடன் கணக்கெடுக்கப்படுகிறது. இந்திய ஆட்சிப் பணி அலுவலர், இந்திய மக்கள்தொகை கணக்கெடுப்பின் தலைமைப் பதிவாளராக இருப்பர்.
# தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையர்

## வரலாறு

பிரித்தானிய இந்தியாவில் முதல் மக்கள்தொகை கணக்கெடுப்பு, 1881 முதல் பத்தாண்டுகளுக்கு ஒரு முறை, ஒரு தற்காலிக அமைப்பால் நடத்தப்பட்டது. இந்திய விடுதலைக்குப் பின்னர் இப்பணியை மேற்கொள்ள, 1961-ஆம் ஆண்டில், முதன் முறையாக தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையர் தலைமையில், இந்திய உள்துறை அமைச்சகத்தின் கீழ் தனி துறை நிறுவப்பட்டது.
# தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையர்

## பணிகள்

தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையரால் நியமிக்கப்படும் உள்ளூர் மக்கள்தொகை கணக்கெடுப்பு அலுவலர்கள் கிராமங்கள், பேரூராட்சிகள், நகராட்சிகள், மாநகராட்சிகள் வாரியாக மக்கள்தொகையை, குடியுரிமை (Citizenship), பெயர்,அ பாலினம், வயது, தாய் மொழி, பின்பற்றும் சமயம், எழுத்தறிவு, கல்வியறிவு, பொருளாதாரம், நகரமயமாக்கம், புலம்பெயர்ந்தோர், மாற்றுத் திறனாளிகள், தொழில் முனைவோர், வணிகம் செய்வோர், வேளாண்மை செய்வோர், விளைவிக்கப்படும் வேளாண் பயிர்கள், பட்டியல் மக்கள் - பழங்குடி மக்கள் வாரியாக கணக்கெடுக்கின்றனர். இத்துடன் தேசிய மக்கள்தொகை பதிவேட்டையும் பராமரிக்கின்றனர். இதனால் இந்தியக் குடியுரிமை பெறாதவர்களை கண்டுபிடித்து நாட்டிலிருந்து வெளியேற்ற நடவடிக்கைகள் மேற்கொள்ளப்படுகிறது.  
மேலும் பிறப்பு - இறப்பு பதிவேடுகளின் அடிப்படையில், ஆண்டுதோறும் மக்கள்தொகை தேரயமாக கணக்கிடப்படுகிறது.  
பின்னர் அவற்றைத் தொகுத்து ஒவ்வொரு மாவட்ட வாரியாக மக்கள்தொகை பரம்பல் குறித்தான கையேடு தயாரிக்கின்றனர். பின்னர் மாநிலங்கள் வாரியாகாவும், இறுதியாக இந்தியா அளவில் மக்கள்தொகை பரம்பலை பட்டியலிட்டு வெளியிடுகின்றனர்.  
பத்தாண்டுகளுக்கு ஒரு இந்தியாவின் மக்கள்தொகையை அறிந்து அதற்கேற்ப இந்திய அரசு, மாநில அரசுகள், உள்ளாட்சி மற்றும் ஊரக வளர்ச்சி அமைப்புகளால் சமூக வளர்ச்சித் திட்டங்கள் வகுக்கப்படுகிறது.
# தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையர்

## இதனையும் காண்க

- இந்திய மக்கள் தொகை கணக்கெடுப்பு, 2011
# சின்னதிம்மிநாயனபள்ளி

**சின்னதிம்மிநாயனபள்ளி** (CHINNATHIMMINAYANAPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட ஒரு வருவாய் கிராமம் ஆகும்.
# சின்னதிம்மிநாயனபள்ளி

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 11 கிலோமீட்டர் தொலைவிலும், வட்டத் தலைநகரான பர்கூரில் இருந்து 11 கிலோமீட்டர் தொலைவிலும், மாநிலத் தலைநகரான சென்னையில் இருந்து 257 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1115 வீடுகள் உள்ளன. கிராமத்தின் மொத்த மக்கள் தொகையானது 4794 ஆகும். இதில் ஆண்கள் எண்ணிக்கை 2390, பெண்களின் எண்ணிக்கை 2404 என உள்ளது. மக்களின் கல்வியறிவு விகிதமானது 64.0 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# குருவிநாயனப்பள்ளி

**குருவிநாயனப்பள்ளி** (GURUVINAYANAPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட ஒரு வருவாய் கிராமம் ஆகும். இந்த ஊர் குருவிநாயனப்பள்ளி ஊராட்சிக்கு உட்பட்டது.
# குருவிநாயனப்பள்ளி

## பெயராய்வு

மலைகளும், குட்டைகளும் சூழ்ந்த பகுதி குருவிநாயனப்பள்ளி. குருவிகள் அதிகம் இருந்த இப் பகுதியில் குருவி வேட்டையாடுவதில் வல்லவனான ஒரு நாயக்கன் ஒருவன் வசித்து வந்தான். அவன் பெயராலேயே இந்த ஊர் குருவிநாயனப்பள்ளி என அழைக்கபட்டிருக்கலாம் என்கிறார் கோ. சீனிவாசன்.
# குருவிநாயனப்பள்ளி

## அமைவிடம்

குருவிநாயனப்பள்ளியானது கிருட்ணகிரி- குப்பம் சாலையில் சுமார் 18 கிலோமீட்டர் தொலைவிலும், வட்டத் தலைநகரான பர்கூரில் இருந்து 15 கிலோமீட்டர் தொலைவிலும், மாநிலத் தலைநகரான சென்னையில் இருந்து 251 கிலோமீட்டர் தொலைவிலும் உள்ளது.
# குருவிநாயனப்பள்ளி

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 805 வீடுகள் உள்ளன. கிராமத்தின் மொத்த மக்கள் தொகையானது 3484 ஆகும். இதில் ஆண்கள் எண்ணிக்கை 1788, பெண்களின் எண்ணிக்கை 1696 என உள்ளது. மக்களின் கல்வியறிவு விகிதமானது 50.9 % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# குருவிநாயனப்பள்ளி

## பெருங்கற்காலச் சின்னங்கள்

குருவிநாயனப்பள்ளியின் மேற்குப் பகுதியில் சுமார் நான்கு கிலோமீட்டர் தொலைவில் *பாண்டவர் பாறை* என்றும் *மேல்கோட்டை* என்றும் அழைக்கப்படும் குன்று உள்ளது. இருந்த பாண்டவர்ப பாறையில் 50 இக்கும் மேற்பட்ட கல்திட்டைகள் அமைந்துள்ளன. இந்த கல்திட்டைகளின் கல்லறைகளானது நான்கு புறமும் நான்கு கற்பலகைகளைக் கொண்டு அமைக்கப்பட்டுள்ளன. மேல் பகுதி ஒரு கனத்த கல்லால் மூடபட்டுள்ளது. கல் திட்டையின் கிழக்குப் பக்கம் உள்ள கற்பலகையில் அரைவட்டத்தில் இடுதுளை அமைக்கபட்டுள்ளது. இந்தக் கல்லறையை சுற்றி இரண்டு கல்வட்டங்கள் அமைக்கப்பட்டுள்ளன. உட்புறம் உள்ள கல்வட்டமானது இயற்கையாக கிடைக்கும் கரடு முரடான கற்களைக் கொண்டு அமைக்கபட்டுள்ளது. வெளிப்பும் உள்ள கல்வட்டம் கற் பலகைகளைக் கொண்டு அமைக்கபட்டுள்ளது.  
இங்கு உள்ள கல்திட்டை ஒன்றில், இடுதுளைக்கு நேர் எதிரே மேற்கு பக்க கற்பலகையின் உட்புறத்தில் வெள்ளை வண்ணத்தில் ஓவியங்கள் தீட்டபட்டுள்ளன.
# குருவிநாயனப்பள்ளி

## ஊரில் உள்ள கோயில்கள்

- குருவிநாயனப்பள்ளி திம்மராயசாமி கோயில்
# இயந்திரப் பயன்

**இயந்திரப் பயன்** அல்லது **இயந்திர லாபம்** (*Mechanical advantage*) என்பது ஒரு இயந்திரத்தின் மீது செலுத்தப்படும் விசைக்கும் அது நகர்த்தும் எடைக்கும் உள்ள தகவு ஆகும். இதுவே அந்த இயந்திரத்தின் விசை பெருக்கு திறனாகும்.  
ஒரு எளிய நெம்புகோலின் மூலம் 100 கிலோ எடையானது 25 கிலோ முயற்சியினால் நகர்த்தப்பட்டது எனில் அந்த நெம்புகோலின் இயந்திரப் பயன் = 100 / 25 = 4 ஆகும்.  
:<math>MA = \frac{\text{output force}}{\text{input force}}</math>  
:<math>MA = \frac{\text{distance over which effort is applied}}{\text{distance over which the load is moved}}</math>
# அட்சஸன் எட்வர்டு குட்ரிச்

**அட்சஸன் எட்வர்டு குட்ரிச்** (Edward Goodrich Acheson) ( 9, மார்ச் 1856 – 6, சூலை 1931) என்பவர் அமெரிக்க வேதியியலாளர் ஆவார். பென்சில்வேனியா, வாசிங்டன் நகரில் ஏழைக்குடும்பத்தில் பிறந்த இவர் சிறுவயதிலேயே வேலைக்குச் செல்ல நேர்ந்தது. ஓய்வு நேரங்களில் இவர் சோதனைகள் செய்து புதுப்பொருளைக் கண்டுபிடித்தார். மின்சாரத்தில் ஆர்வம் பிறந்து இவர் எடிசனிடம் வேலைக்குச் சேர்ந்தார். சில ஐரோப்பிய நாடுகளில் மின் விளக்குகளைப் போட இவர் உதவினார். கார்போரண்டம் என்ற மெருகூட்டியை இவர் கண்டுபிடுத்தார். பென்சில் கரியை மிகத்தூய நிலையில் தயாரிக்க இவர் வகுத்த முறையினால் இவர் பணக்காரரானார். இப்பொருளைக் கொராயீடு நிலையிற்கொண்ட புதிய உயவுகளை இவர் கண்டுபிடித்தார்.
# வேட்டை (தொடர்)

**வேட்டை** என்பது சிங்கப்பூர் நாட்டில் ஒளிபரப்பப்படும், தமிழ் நாடகத் தொடராகும். இதனை அனுராதாா கந்தராாஜு மற்றும் அப்பாஸ் அக்பர், மீடியாகார்ப் வசந்தத்திற்காக உருவாக்கினர். நான்கு பருவங்களாக உருவாக்கப்பட்ட இத்தொடர், சிங்கப்பூரின் மிகப்பிரபலமானத் தொடராகும்.
# வேட்டை (தொடர்)

## கதைக்கரு

சிங்கப்பூரில் உள்ள இந்திய வம்சாவளியினர் செய்யும் குற்றங்களைத் தடுக்கவும், அவர்களை ஒழுங்கு படுத்தவும் உருவாக்கப்பட்ட கற்பனையான ஒரு காவல்துறைப் பிரிவை மையமாகக் கொண்டு இயங்குகிறது வேட்டை.
# வேட்டை (தொடர்)

## பருவங்கள்

| ஒன்று | 72 | 2010 |  |
| --- | --- | --- | --- |
| இரண்டு | 71 | 2012 |  |
| மூன்று | 73 | 2014 |  |
| நான்கு | 62 | 2018 | } |
# வேட்டை (தொடர்)

## பருவங்கள்

### முதற் பருவம்

வேட்டையின் முதற்பருவம் எழுபத்தி இரண்டு இயல்களைக் கொண்டது. மிகப் பரவலகப் பேசப்பட்ட இத்தொடரின் இறுதி மூவியல்கள் கத்தே சினிலெய்சர் ஆர்சர்டு என்ற அரங்கத்தில் திரையிடப்பட்டன.